# Mike Maihack

Mike Maihack (7 d'octubre de 1992) és un comicaire estatunidenc, primer autor de Marvel Comics traduït al català: llicenciat per l'Escola d'Art i Disseny de Columbus, és l'autor del webcòmic Cow & Buffalo i ha il·lustrat els jocs de cartes Goblins Drool, Fairies Rule!, a més dels llibres Parable, Jim Henson's The Storyteller, Geeks, Girls, and Secret Identities, Cleopatra in Space i Comic Book Tattoo, guanyadora dels premis Eisner i Harvey.

## Obra

Llistat de publicacions :
| A. | sèrie | volum | editorial | ISBN | |
| 2024 | A Mighty Marvel Team-Up | Spider-Man: Aventura quàntica! | Panini | ISBN 9788411509954 |
| 2023 | A Mighty Marvel Team-Up | Spider-Man: Animals, reuniu-vos! | Panini | ISBN 9788411506700 |
| 2024 | A Mighty Marvel Team-Up | Spider-Man: Cosmic Chaos! | Abrams | ISBN 9781419764806 | |
| 2024 | A Mighty Marvel Team-Up | Spider-Man: Quantum Quest! | Abrams | ISBN 9781419764806 | 4,07 |
| 2023 | A Mighty Marvel Team-Up | Spider-Man: Animals Assemble! | Abrams | ISBN 9781419764806 | 4,38 |
| 2024 | A Mighty Marvel Team-Up | Spider-Man: ¡Aventura cuántica! | Panini | ISBN 9788411509947 |
| 2023 | A Mighty Marvel Team-Up | Spider-Man: ¡Animales, reuníos! | Panini | ISBN 9788411505352 |
| 2021 | Cleopatra en el espacio | La profecía de las estrellas | Molino | ISBN 9788427222823 |
| 2021 | Cleopatra en el espacio | El ladrón y la espada | Molino | ISBN 9780545528450 |
| 2014 | Cleopatra in Space (Q85845663) | Target Practice | Graphix | ISBN 9780545528436 |
| 2015 | Cleopatra in Space (Q85845663) | The Thief and the Sword | Graphix | ISBN 9780545528450 |
| 2016 | Cleopatra in Space (Q85845663) | Secret of the Time Tablets | Graphix | ISBN 9780545838672 |
| 2017 | Cleopatra in Space (Q85845663) | The Golden Lion | Graphix | ISBN 9780545838726 |
| 2019 | Cleopatra in Space (Q85845663) | Fallen Empires | Graphix | ISBN 9781338204124 |
| 2020 | Cleopatra in Space (Q85845663) | Queen of the Nile | Graphix | ISBN 9781338204155 |
Maihack obtingué notorietat en Internet amb la publicació de fan art de Supergirl i Batgirl. Artiste prolífic, la seua jornada típica comença després de dur els fills a escola: dibuixa un mínim de huit hores seguides en una tauleta gràfica Cintiq, amb una pausa d'un quart d'hora per a dinar de plantó; si un dia no assolix la quota de pàgines diària, encara fa un parell d'hores abans de sopar i vore una sèrie amb la muller, però sempre para de treballar a dos quarts per a les deu.

### Cleopatra in Space

Durant la dècada del 2000, Maihack feia part d'un grup de dibuixants en Internet anomenat Drawer Geeks: el moderador, Greg Harden, proponia un tema setmanal i els membres l'il·lustraven. Una vegada que el tema era Cleòpatra, Maihack la dibuixà vestida d'astronauta amb el rètol «CLEOPATRA IN SPAAAACE!» i, com seguia dibuixant-la, decidí desenrotllar la idea en un còmic de vint pàgines per a vendre'l en les fires del còmic. El 2010 començà a publicar-ho com a webcòmic i, dos anys després, mentre treballava de dissenyador gràfic i ja havia penjat en línia entre quaranta i cinquanta pàgines a un ritme d'una setmanal, un representant de l'editorial Scholastic li oferí publicar-ho en paper. Al remet se'n publicaren sis àlbums.
En el primer volum, Target Practice, «Cleo» és una adolescent homenenca «més interessada en els tiradors que en el deure reial» que viatja al futur, on és tutel·lada pel gat parlant Khensu i entra a formar part de l'organització P.Y.R.A.M.I.D. —i, com a estudiant, de la Yasiro Academy— per a salvar la galàxia del Nil de l'amenaça de Xaius Octavian. De les tres parts del còmic, les dos primeres són una mena d'introducció a l'argument, i només en l'última té lloc l'acció: una crítica anònima declara que «els dibuixos conservadors de Maihack són un poc una oportunitat perduda, considerant el potencial visual del concepte d'"Egipte espacial"». Un crític de la CNN afegí la sèrie a una llista de les millors novel·les gràfiques juvenils junt amb The Witch Boy, Wings of Fire, Sisters, Primer i The Baby-Sitters Club, però un altre crític independent descriu la lectura com a «irritant» i desgrana l'anacronisme de l'edat de "Cleo" en l'argument i altres aspectes que no coincidixen amb els del personatge històric.
* ↑ Pharaoh Yasiro's Research And Military Initiative of Defense, «Iniciativa Militar d'Investigació de Defensa del Faraó Yasiro»
En el tercer àlbum, Secret of the Time Tablets, Cleo i els seus companys viatgen a la ciutat d'Hykosis per obtindre informació sobre les tauletes del temps, responsables del seu viatge al futur.
El quart llibre, The Golden Lion, publicat en cartoné i rústica, Cleo va al planeta nevat Cada'duun a la recerca del «Lleó Daurat», una estrela molt poderosa, buscada també per un nou enemic: això resumix les primeres cinquanta-set pàgines de més dos-centes, en les quals l'argument i els personatges prenen girs inesperats i sorprenents, amb un final apoteòsic en les sis últimes. Dan Conner i Kate Carleton són els coloristes d'est àlbum.
Quan DreamWorks mamprengué la producció de la sèrie, Maihack es trobava a la mitat dels sis àlbums planejats.

### A Mighty Marvel Team-Up: Spider-man

En juny de 2023, Abrams Books li publicà Spider-Man: Animals Assemble! (A Mighty Marvel Team-Up), el primer treball de Maihack amb el personatge d'Spider-Man —i altres superherois de l'univers Marvel—, adreçada també al públic infantil. A les acaballes del mateix mes, Panini Cómics anuncià que publicaria A Mighty Marvel Team-Up. Spider-Man: Animals assemble!, la primera llicència de Marvel traduïda al català d'ençà que el 2005 obtinguera els drets d'explotació per a Espanya. Amb una història original i dibuixos senzills, en Animals, reuniu-vos! l'«home-aranya» rep l'encàrrec de cuidar els animals de companyia dels Venjadors mentre contraresten una amenaça a la ciutat de Nova York:
| « | Maihack, especialitzat en superherois pròxims i amistosos, dibuixa un Spider-Man encantador de cap de piruleta i ullots expressius amb els què aconseguix efecte emotiu, absent d'altres trets facials en la màsquera. La naturalea de la història també ens permet vore les versions de Maihack d'una bona mostra de la població superheroica de l'Univers Marvel, primerament quan s'adrecen a Spiderman un per un i, en acabant, en una bonica doble pàgina plena d'acció quan entren tots junts en escena. | » |
| — J. Caleb Mozzocco, Good Comics for Kids |||
Al gener de 2024 eixí un segon volum, Quantum Quest!, en el qual els Quatre Fantàstics i Namor requerixen l'ajuda d'Spider-man per a recuperar la ciutat d'Atlantis, una busca que el portarà al Quantum Realm: com a curiositat, el personatge de She-Hulk hi apareix per a donar instruccions sobre el sentit de la lectura canviant durant l'aventura pel «reialme quàntic».
El tercer de la col·lecció, Cosmic Chaos!, té prevista la publicació el 9 de juliol: seguint la història, Spider-man vol fer arribar a l'Herald Argentat la seua taula de surf, però es veu involucrat en el misteri d'uns talismans junt als Guardians de la Galàxia.

## Referències

* ↑ Jordi Ojeda. «I Spiderman va parlar català». Catalunya Plural, 28-09-2023. [Consulta: 16 abril 2024].
* ↑ Manuel Barrero. «Mike Maihack» (en castellà). Tebeosfera, 2022. [Consulta: 16 abril 2024].
* ↑ «Spider-Man: Animals Assemble!» (en anglés). Good Reads. [Consulta: 18 abril 2024].
* ↑ «Spider-Man: Animals Assemble!» (en anglés). Good Reads. [Consulta: 18 abril 2024].
* ↑ Chris Sims. «Mike Maihack's 'Cleopatra In Space' Is The All Ages Sci-Fi Heroine We've Been Waiting For [Preview]» (en anglés). Comics Alliance, 18-04-2014. Arxivat de l'original el 24 juliol 2017. [Consulta: 17 abril 2024].
* 1 2 3 4 Charles C Dowd. «Interview: Mike Maihack in Spaaaace!». I ♥ Webcomics. Arxivat de l'original el 22 juliol 2020. [Consulta: 17 abril 2024].
* 1 2 3 Robert Greenberger. «REVIEW: Cleopatra in Space» (en anglés). ComicMix, 18-03-2014. [Consulta: 17 abril 2024].
* ↑ J. Caleb Mozzocco. «Review: Cleopatra In Space» (en anglés). School Library Journal, 01-05-2014. [Consulta: 17 abril 2024].
* ↑ Rich Clabaugh. «Cleopatra in Space, Book 1: Target Practice» (en anglés). Christian Science Monitor, 21-05-2014. Arxivat de l'original el 4 desembre 2019. [Consulta: 17 abril 2024].
* ↑ «Cleopatra in Space #1: Target Practice» (en anglés). Publishers Weekly. Arxivat de l'original el 12 abril 2020. [Consulta: 17 abril 2024].
* ↑ Daniel Toy. «The best graphic novels for readers of all ages, from kids to adults» (en anglés). CNN, 11-09-2020. Arxivat de l'original el 11 setembre 2020. [Consulta: 17 abril 2024].
* ↑ Alexander Lu. «This Exclusive Excerpt from CLEOPATRA IN SPACE: SECRET OF THE TIME TABLETS Channels the Mos Eisley Cantina & Doesn’t Leave you Arguing About Who Shot First» (en anglés). Comics Beat, 23-03-2016. Arxivat de l'original el 5 desembre 2019. [Consulta: 17 abril 2024].
* ↑ Patrick Hayes. «In Review: Cleopatra in Space–Book Four: The Golden Lion» (en anglés). Sci-Fi Pulse, 27-06-2017. Arxivat de l'original el 23 setembre 2017. [Consulta: 17 abril 2024].
* ↑ Robyn Belt. «Spider-Man: The Friendly Neighborhood Pet-Sitter» (en anglés). Marvel, 14-09-2022. [Consulta: 16 abril 2024].
* ↑ «Panini Comics publicarà Marvel en català». Panini Cómics, 28-06-2023. [Consulta: 16 abril 2024].
* ↑ Sandra Wayne. «Spiderman, ¡Animales Reuníos! – Reseña Cómic» (en castellà). La Comicteca, 19-12-2023. [Consulta: 16 abril 2024].
* ↑ ACN. «Panini publicarà còmics de Marvel en català». Diari de Barcelona, 29-06-2023. [Consulta: 16 abril 2024].
* ↑ J. Caleb Mozzocco. «Spider-Man: Animals Assemble! Review» (en anglés). School Library Journal, 30-06-2023. [Consulta: 16 abril 2024].
* ↑ Robyn Belt. «Spider-Man Goes to the Quantum Realm in Mighty Marvel Team-Up ‘Spider-Man: Quantum Quest!’» (en anglés). Marvel, 24-04-2023. [Consulta: 18 abril 2024].
* ↑ «Spider-Man: Quantum Quest!» (en anglés). Good Reads. [Consulta: 18 abril 2024].
* ↑ Noah Dominguez. «Marvel Reveals Cover Art for Spider-Man: Cosmic Chaos, Captain Marvel Soars Above» (en anglés). Superhero Hype, 28-09-2023. [Consulta: 18 abril 2024].